
        Riaditeľka MŠ Hlboké
Článok 1 Úvodné ustanovenia
Riaditeľka Materskej školy, Hlboké 259, 906 31 Hlboké, vydáva v súlade s § 35 ods. 6 zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov (ďalej len „zákon č. 138/2019“) po prerokovaní v pedagogickej rade  smernicu o štruktúre kariérových pozícií, ktorou sa určuje štruktúra kariérových pozícií v Materskej škole Hlboké 259, pre školský rok 2026/2027.
Článok 2
Základné pojmy
1. Kariérová pozícia je podľa § 35 ods. 1 zákona č. 138/2019 Z.z. funkčné zaradenie pedagogického zamestnanca alebo funkčné zaradenie odborného zamestnanca, ktorý vykonáva špecializované činnosti alebo riadiace činnosti.
2. Špecializované činnosti alebo riadiace činnosti vykonáva pedagogický zamestnanec súčasne s výkonom pracovnej činnosti v príslušnej kategórii alebo podkategórii pedagogických zamestnancov.

3. Špecializované činnosti môže vykonávať pedagogický zamestnanec, ktorý je zaradený najmenej do kariérového stupňa samostatný pedagogický zamestnanec.
4. Uvádzajúceho pedagogického zamestnanca môže vykonávať pedagogický zamestnanec, ktorý vykonáva špecializované činnosti v kariérovej pozícii uvádzajúci pedagogický zamestnanec nepretržite najmenej desať rokov.

Článok 3
Určenie kariérových pozícií

1. Kariérové pozície v Materskej škole, Hlboké 259, 906 31  Hlboké, v súlade s § 35  zákona č. 138/2019 Z.z. sú:

A. Pedagogický zamestnanec špecialista, ktorým je:

- triedny učiteľ

- uvádzajúci pedagogický zamestnanec

B. vedúci pedagogický zamestnanec, ktorým je:

- riaditeľ školy,

A. Pedagogický zamestnanci špecialisti v súlade s s § 36 ods. b zákona č. 138/2019 Z.z. sú:

- triedny učiteľ  - Bc. Kristína Dubcová, Andrea Knoblochová

B. Vedúci pedagogický zamestnanec podľa §39 zákona:

- riaditeľ (poverená riadením) -  Bc. Dominika Pausová

2. Činnosti a povinnosti vedúceho pedagogického zamestnanca upravuje:

  zákon č. 311/2001 Z. z. Zákonník práce v znení neskorších predpisov, 

  zákon č. 552/2003 Z. z. o výkone práce vo verejnom záujme v znení neskorších predpisov, najmä § 7 až § 10, 

  zákon č. 321/2025 Z. z. o školskej správe a o zmene a doplnení niektorých zákonov, najmä § 7 a § 8, ktoré upravujú výkon funkcie riaditeľa, jeho postavenie, obmedzenia a povinnosti, 

  zákon č. 138/2019 Z. z. o pedagogických zamestnancoch a odborných zamestnancoch v znení neskorších predpisov, najmä ustanovenia týkajúce sa vedúceho pedagogického zamestnanca, jeho pracovnej činnosti a profesijného rozvoja, 

  zákon č. 245/2008 Z. z. o výchove a vzdelávaní (školský zákon) v znení neskorších predpisov, 

  príslušné vykonávacie právne predpisy a ďalšie všeobecne záväzné právne predpisy vzťahujúce sa na činnosť materskej školy.

Článok  4

Zmeny a doplnenia štruktúry kariérových pozícií je oprávnená vykonať len riaditeľka materskej školy po prerokovaní so zástupcami zamestnancov a po prerokovaní v pedagogickej rade.



Článok   5

1. Táto smernica je záväzná pre všetkých pedagogických zamestnancov materskej školy.

2. So smernicou o štruktúre kariérových pozícií musia byť oboznámení všetci pedagogickí zamestnanci materskej školy.
3. Táto smernica 01/2026 je zverejnená na výveske v riaditeľni v materskej škole.

4. Smernica o určení kariérových pozícií v Materskej škole, Hlboké 259, 906 31 nadobúda účinnosť 1.9.2026.
